CELEX: 32017R0212
Language: sl
Date: 2017-02-07 00:00:00
Title: Uredba Komisije (EU) 2017/212 z dne 7. februarja 2017 o imenovanju referenčnega laboratorija EU za kugo drobnice, določitvi dodatnih odgovornosti in nalog tega laboratorija ter spremembi Priloge VII k Uredbi (ES) št. 882/2004 Evropskega parlamenta in Sveta (Besedilo velja za EGP. )

8.2.2017   
            
            
               SL
            
            
               Uradni list Evropske unije
            
            
               L 33/27
            
         UREDBA KOMISIJE (EU) 2017/212
   z dne 7. februarja 2017
   o imenovanju referenčnega laboratorija EU za kugo drobnice, določitvi dodatnih odgovornosti in nalog tega laboratorija ter spremembi Priloge VII k Uredbi (ES) št. 882/2004 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(5) in (6) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa glavne naloge, dolžnosti in zahteve za referenčne laboratorije Evropske unije (EU) za živila, krmo in zdravje živali. Referenčni laboratoriji EU za zdravje živali in žive živali so navedeni v delu II Priloge VII k navedeni uredbi.
            
         
               (2)
            
            
               Referenčni laboratorij EU za kugo drobnice še ne obstaja. Referenčni laboratoriji EU bi morali pokrivati področja zakonodaje o krmi in živilih ter zdravja živali, na katerih so potrebni natančni analitični in diagnostični rezultati. Izbruhi kuge drobnice zahtevajo natančne analitične in diagnostične rezultate.
            
         
               (3)
            
            
               Komisija je 30. junija 2016 objavila razpis za izbiro in imenovanje referenčnega laboratorija EU za kugo drobnice. Izbrani laboratorij „Centre de coopération internationale en recherche agronomique pour le développement (CIRAD)“ bi bilo treba imenovati za referenčni laboratorij EU za kugo drobnice.
            
         
               (4)
            
            
               Poleg splošnih funkcij in dolžnosti iz člena 32(2) Uredbe (ES) št. 882/2004 bi bilo treba izbranemu laboratoriju dodeliti nekatere specifične naloge in odgovornosti. Te se nanašajo zlasti na sodelovanje med nacionalnimi referenčnimi laboratoriji držav članic, da se podprejo njihove funkcije in zagotovijo optimalne metode za diagnostiko kuge drobnice.
            
         
               (5)
            
            
               Del II Priloge VII k Uredbi (ES) št. 882/2004 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Centre de coopération internationale en recherche agronomique pour le développement (CIRAD), Montpellier, Francija, se imenuje za referenčni laboratorij Unije (EU) za kugo drobnice.
   Dodatne odgovornosti in naloge navedenega laboratorija so določene v Prilogi.
   Člen 2
   V delu II Priloge VII k Uredbi (ES) št. 882/2004 se doda naslednja točka 20:
   
      
                  „20.
               
               
                  Referenčni laboratorij EU za kugo drobnice
                  
                              „Centre de coopération internationale en recherche agronomique pour le développement (CIRAD)“
                           
                        
                              TA A-15/G,
                           
                        
                              Campus International de Baillarguet
                           
                        
                              34398 Montpellier Cedex
                           
                        
                              Francija“.
                           
                        
            
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 165, 30.4.2004, str. 1.
   
      PRILOGA
      
         Odgovornosti in naloge referenčnega laboratorija EU za kugo drobnice
      
      Poleg splošnih funkcij in dolžnosti referenčnih laboratorijev EU za zdravje živali iz člena 32(2) Uredbe (ES) št. 882/2004 ima referenčni laboratorij EU za kugo drobnice naslednje odgovornosti in naloge:
      
                  1.
               
               
                  zagotavljanje sodelovanja med nacionalnimi referenčnimi laboratoriji držav članic in optimalnih metod za diagnostiko kuge drobnice pri živini, zlasti s:
                  
                              (a)
                           
                           
                              tipizacijo, celovito antigensko in genomsko karakterizacijo in filogenetsko analizo (razmerje z drugimi sevi istega virusa) virusov ter shranjevanjem sevov virusov kuge drobnice za olajšanje diagnostičnih storitev v Uniji in, kadar je to ustrezno in potrebno, na primer za epidemiološko spremljanje ali potrjevanje diagnoz;
                           
                        
                              (b)
                           
                           
                              vzpostavitvijo in posodabljanjem zbirke sevov in izolatov virusov kuge drobnice ter specifičnih serumov in drugih reagentov proti povzročiteljem bolezni, kadar so na voljo ali če so na voljo;
                           
                        
                              (c)
                           
                           
                              usklajevanjem diagnostike in zagotavljanjem strokovnosti pri testiranju v Uniji z organizacijo in izvajanjem rednih medlaboratorijskih primerjalnih poskusov in vaj zunanjega zagotavljanja kakovosti pri diagnosticiranju te bolezni na ravni Unije ter z rednim sporočanjem rezultatov takih poskusov Komisiji, državam članicam in zadevnim nacionalnim referenčnim laboratorijem;
                           
                        
                              (d)
                           
                           
                              ohranjanjem strokovnega znanja o tej bolezni, da se omogoči hitra diferencialna diagnoza, zlasti v povezavi z drugimi relevantnimi virusnimi boleznimi;
                           
                        
                              (e)
                           
                           
                              izvajanjem raziskovalnih študij za razvijanje izboljšanih metod obvladovanja bolezni v sodelovanju z nacionalnimi referenčnimi laboratoriji, imenovanimi za to bolezen, in kot je dogovorjeno s Komisijo;
                           
                        
                              (f)
                           
                           
                              svetovanjem Komisiji o znanstvenih vidikih v zvezi s kugo drobnice ter zlasti pri izbiri in uporabi cepilnih sevov virusov kuge drobnice;
                           
                        
            
                  2.
               
               
                  podpiranje funkcij nacionalnih referenčnih laboratorijev držav članic, imenovanih za diagnosticiranje kuge drobnice, zlasti s:
                  
                              (a)
                           
                           
                              shranjevanjem in dobavljanjem standardnih serumov in drugih referenčnih reagentov, npr. virusov, inaktiviranih antigenov ali celičnih linij, tem laboratorijem za standardizacijo diagnostičnih testov in reagentov, ki se uporabljajo v vsaki državi članici, kadar se zahtevata identifikacija povzročitelja in/ali uporaba seroloških testov;
                           
                        
                              (b)
                           
                           
                              aktivno podporo pri diagnosticiranju bolezni pri sumu in potrditvi izbruhov bolezni v državah članicah s sprejemanjem izolatov virusov kuge drobnice za potrditveno diagnosticiranje in karakterizacijo virusa ter prispevanjem k epidemiološkim preiskavam in študijam; sporočanjem rezultatov teh dejavnosti brez odlašanja Komisiji, državam članicam in zadevnim nacionalnim referenčnim laboratorijem;
                           
                        
            
                  3.
               
               
                  zagotavljanje informacij in izvajanje nadaljnjega usposabljanja, zlasti s:
                  
                              (a)
                           
                           
                              spodbujanjem usposabljanja, osvežitvenih tečajev in delavnic za nacionalne referenčne laboratorije, imenovane za diagnosticiranje kuge drobnice, in za strokovnjake laboratorijske diagnostike za uskladitev diagnostičnih tehnik za to bolezen po vsej Uniji;
                           
                        
                              (b)
                           
                           
                              sodelovanjem na mednarodnih forumih, zlasti glede standardizacije analitskih metod za to bolezen in njihovega izvajanja;
                           
                        
                              (c)
                           
                           
                              sodelovanjem z zadevnimi pristojnimi laboratoriji v tretjih državah, kjer je ta bolezen razširjena, glede metod diagnosticiranja kuge drobnice;
                           
                        
                              (d)
                           
                           
                              revizijami ustreznih priporočil za testiranje iz Zoosanitarnega kodeksa za kopenske živali ter Priročnika diagnostičnih testov in cepiv za kopenske živali Mednarodne organizacije za zdravje živali (OIE) na letnem srečanju nacionalnih referenčnih laboratorijev, imenovanih za diagnosticiranje kuge drobnice;
                           
                        
                              (e)
                           
                           
                              pomočjo Komisiji pri reviziji priporočil OIE iz Zoosanitarnega kodeksa za kopenske živali ter Priročnika diagnostičnih testov in cepiv za kopenske živali;
                           
                        
                              (f)
                           
                           
                              spremljanjem razvoja na področju epidemiologije kuge drobnice.